**V. PROTECŢIA NATURII ŞI BIODIVERSITATE**

**V.1. Ameninţări pentru biodiversitate şi presiuni exercitate asupra biodiversităţii**

**V.1.1. Speciile invasive**

Speciile invazive reprezintă o ameninţare majoră din ce în ce mai acută la adresa biodiversităţii indigene în Europa. Plantele și animalele care ajung să se adapteze la habitate străine pot acapara fl ora și fauna indigenă, provocând daune mediului. Aceste organisme sunt cunoscute sub denumirea de „ specii invazive ”.

 Capacitatea unei specii de a deveni invazivă depinde de izolarea taxonomică, rata de creştere și anumite caracteristici privind reproducerea. Zonele umede sunt mai sensibile la invazii biologice decât alte tipuri de ecosisteme. Datorită funcţionării acestora ca rezervor, acumulează elemente nutritive şi alte materiale facilitand invaziile prin crearea de goluri şi apariţia de specii oportuniste.

Speciile invazive alohtone din județul Gorj despre care există informații:

* salcâm (Robinia pseudo-acacia), specie repede crescătoare, agresivă, lăstăreşte şi drajonează puternic, infiltrându-se în comunităţile vegetale native, fie acestea lemnoase sau ierboase;
* ștevie (Rumex patientia) - extinderea suprafețelor în jurul stânelor;
* ambrosia (Ambrosia artemisiifolia), larg şi abundent răspândită de-a lungul drumurilor, pârloagelor și zăvoaielor de luncă.

 În ceea ce privește speciile invazive problematice, specii nitrofile a căror extindere este favorizată de prezența, în cantități mari a băligarului în zonele unde sunt amplasate st**â**nele ( în jurul stânelor din Argele, Dumitra și a celor din plaiul Meri și Bumbești-Jiu).

 La nivelul fiecărei administraţi /custode există un plan de acțiune prin care proprietarii/utilizatorii de teren să realizeze periodic lucrări de eliminare (mecanică) a speciilor problematice și respectiv menținerea limitelor acestor suprafețe afectate, prin interzicerea amenajării unor noi locuri de odihnă / repaus pentru animale domestice.

Metodele pentru prevenirea, combaterea și distrugerea buruienii ambrosia care fost întreprinse pentru eradicarea acesteia la nivelul județului Gorj :

* cosirea repetată a terenurilor înainte de înflorirea plantei, manual sau mecanic;
* smulgerea manuală a plantei;
* ierbicidarea culturilor agricole;
* informarea populaţiei privind impactul negativ al polenului ambrosiei asupra stării de sănătate.

 **V.1.2. Poluarea și încărcarea cu nutrienți**

 Depozitarea deşeurilor menajere reprezintă una dintre presiunile cele mai răspândite la nivelul județului. Efectele negative ale deşeurilor constau nu numai în poluare continuă ci şi într-o degradare a peisajului. Acumularea deşeurilor biodegradabile atrage după sine răspândirea speciilor ruderale.

 Afectarea calității apei în sensul modificării parametrilor acvatici și evoluția spre o stare inadecvată a calității habitatelor acvatice pentru pești poate fi cauzată de diferite poluări datorate activităților antropice. Printre acestea menţionăm deversarea în apă de materiale reziduale, infiltrații ale apei uzate în pânza freatică ce alimentează pâraiele, tăierea arborilor de pe malurile apelor și afectarea integrității malurilor, aplicarea de tratamente chimice împotriva defoliatorilor forestieri, etc...

 În județul Gorj nu există date disponibile centralizate pentru indicatorii care pot determina modul în care este ameninţată biodiversitatea de poluarea cu nutienţi.

 **V.1.3. Schimbările climatice**

 Ameninţările rezultate din schimbări climatice pe termen lung, care pot fi legate de încălzirea globală și alte fenomene climatice/vreme extreme, care sunt în afara limitelor naturale de variaţie sau pot avea potențialul de a elimina specii sau habitate vulnerabile.

În sens strict, evenimentele climatice sunt parte a proceselor naturale în multe ecosisteme. Dar devin o amenințare dacă un habitat sau o specie a fost deja afectat(ă) de alte amenințări, și-a pierdut reziliența și a devenit vulnerabil(ă) la alți factori perturbanți. Frecvența și intensitatea multor evenimente climatice s-ar putea să se crească dincolo de limitele naturale din cauza factorului uman.

 Perturbarea factorilor de mediu într-o manieră drastică, are efect direct asupra evoluţiei ființelor vii, inițial asupra capacității acestora de adaptare și ulterior asupra capacității de supraviețuire, putând constitui, în cazuri extreme, factori de eliminare a anumitor specii din rețelele trofice cu consecințe drastice asupra evoluției biodiversității la nivel local și cu impact la nivel general. Activităţi cum ar fi defrișarea și supraexploatarea pășunilor pot conduce la exacerbarea efectelor schimbărilor climatice.

Efectele schimbărilor climatice se concretizează prin:

* modificări de comportament ale speciilor, ca urmare a stresului indus asupra capacității acestora de adaptare;
* modificarea distribuției și compoziției habitatelor ca urmare a modificării componenței speciilor;
* creșterea numărului de specii exotice la nivelul habitatelor naturale actuale și creșterea potențialului ca acestea să devină invazive, ca urmare a descoperirii fie a condițiilor prielnice, fie a unor „goluri ecologice” prin dispariția unor specii indigene;
* modificarea distribuției ecosistemelor specifice zonelor umede, cu posibila restrângere până la dispariție a acestora;
* modificări ale ecosistemelor acvatice de apă dulce generate de încălzirea apei;
* creșterea riscului de diminuare a biodiversității prin dispariția unor specii de flora și faună, datorită diminuării capacităților de adaptare și supraviețuire, precum și a posibiltăților de transformare în specii mai rezistente noilor condiții climatice.

Pentru județul Gorj nu există date statistice privind impactul schimbărilor climatice asupra habitatelor sau al populaţiilor speciilor.

 **V.1.4. Modificarea habitatelor**

Această categorie de activități cuprinde ameninţări rezultate din activităţi ce transformă sau degradează habitatul sau schimbă modul de funcţionare al ecosistemului cu scopul de a ”gestiona” sistemele naturale sau semi-naturale, adesea pentru bunăstarea oamenilor. Urmările se referă în principal la activități care duc la modificări ale proceselor naturale, cum ar fi focul (dacă constituie un proces natural), regimul hidrologic și sedimentarea, nu se referă la utilizarea terenurilor (și nu se referă nici la agricultură și infrastructură).

 Presiunile antropice se manifestă prin creşterea gradului de ocupare a terenurilor, a numărului populaţiei, dezvoltarea agriculturii şi economiei, modificarea peisajelor şi a ecosistemelor, distrugerea spaţiului natural, utilizarea neraţională a solului, supraconcentrarea activităţilor pe zone sensibile cu valoare ecologică ridicată.

 Deteriorarea capitalului natural este un proces real cu manifestării complexe pe termen lung şi cu o evoluţie ce este dependentă de ritmul, formele şi amploarea dezvoltării sistemelor socio-economice.

 De multe ori efectele acţiunilor antropice sunt greu sesizabile, alteori afectează interesele economice ale omului, iar în unele împrejurări, când afectează biocenoze întregi, pot fi de-a dreptul catastrofale pentru existenţa populaţiilor umane, din zonele respective.

 Au fost inventariate la nivelul judeţului Gorj un număr de 36 de tipuri de habitate de interes comunitar.

 1 habitat din turbării şi mlaştini

 7220\* - Izvoare petrifiante cu formare de travertin (Cratoneurion)

 3 tipuri de habitate de ape dulci

 3220 -Vegetaţie herbacee de pe malurile râurilor montane

 3230 -Vegetaţie lemnoasă cu Myricaria germanica de-a lungul râurilor montane

 3240 -Vegetaţie lemnoasă cu Salix eleagnos de-a lungul râurilor montane

 9 tipuri de habitate de pajişti şi tufărişuri

 4060 - Tufărişuri alpine şi boreale

 4070\* - Tufărişuri cu Pinus mugo şi Rhododendron myrtifolium

 5130 - Formaţiuni de Juniperius communis pe tufărişuri sau păşuni calcaroase

 6170 – Pajişti calcifile alpine şi subalpine

 6210\* - Pajişti uscate seminaturale şi faciesuri cu tufărişuri pe substrat calcaros

 (Festuco Brometalia)

 6230\* -Pajişti montane de Nardus bogate în specii pe substraturi silicioase

 6430 - Comunităţi de lizieră cu ierburi înalte higrofile de la nivelul câmpiilor, până la cel montan şi alpin

 6520 - Fâneţe montane

 7220\* - Izvoare petrifiante cu formare de travertin

 6 tipuri de habitate de stâncării şi peşteri

 8110 - Grohotişuri silicioase din etajul montan până în cel alpin (Androsacetalia alpinae şi Galeopsietalia ladani)

 8120 - Grohotişuri calcaroase şi de şisturi calcaroase din etajul montan până în cel alpin (Thlaspietea rotundifolii)

 8160\* - Grohotişuri medio-europene calcaroase ale etajelor colinar şi montan

 8210 - Versanţi stâncoşi cu vegetaţie chasmofitică pe roci calcaroase

 8220 - Versanţi stâncoşi cu vegetaţie chasmofitică pe roci silicioase

 8310 - Peşteri în care accesul publicului este interzis

 17 tipuri de habitate de pădure

 9110 - Păduri de fag de tip Luzulo-Fagetum

 9130 - Păduri de fag de tip Asperulo-Fagetum

 9150 - Păduri medio-europene de fag din Cephalanthero-Fagion

 9170 - Pãduri de stejar cu carpen de tip Galio-Carpinetum

 9180\* - Păduri din Tilio-Acerion pe versanţi abrupţi, grohotişuri şi ravene

 91E0\* - Păduri aluviale cu Alnus glutinosa şi Fraxinus excelsior (Alno- Padion, Alnion incanae, Salicion albae)

 91F0 - Păduri ripariene mixte cu Quercus robur, Ulmus laevis, Fraxinus excelsior sau Fraxinus angustifolia, din lungul marilor râuri (Ulmenion minoris)

 91I0\* - Vegetaţie de silvostepă eurosiberiană cu Quercus ssp.

 91K0 - Păduri ilirice de Fagus sylvatica (Aremonio-Fagion)

 91L0 - Păduri ilirice de stejar cu carpen (Erythronio-Carpiniori)

 91M0 - Păduri balcano-panonice de cer şi gorun

 91V0 - Păduri dacice de fag (Symphyto-Fagion)

 91Y0 - Păduri dacice de stejar şi carpen

 9260 - Vegetaţie forestieră cu Castanea sativa

 92A0 - Zăvoaie cu Salix alba şi Populus alba

 9410 – Păduri acidofile de Picea abies din regiunea montana (Vaccinio-Piceetea)

 9530\* - Vegetaţie forestieră submediteraneeană cu endemitul Pinus nigra ssp. banatica

 La nivelul florei şi faunei sălbatice nu se constată dezechilibre ecologice, generate de dezvoltarea unei specii în detrimentul altei specii. De asemenea, nu au fost înregistrate calamităţi sau incendii şi nici alte fenomene, care să afecteze ireversibil fauna şi flora sălbatică protejată de lege în rezervaţiile şi parcurile naţionale de pe teritoriul judeţului Gorj.

 Au fost identificate următoarele specii de plante şi animale de interes comunitar care au stat la baza argumentului şi motivaţiei declarării de arii naturale protejate de interes comunitar.

 Specii de plante

 4116 - Tozzia carpathica

 4070 – Campanula serrata\*

 1902 – Cypripedium calceolus

 2327 – Himantoglossum caprinum

 1516 – Aldrovanda vesiculosa

 4097 – Iris aphylla ssp. Hungarica

 2093 – Pulsatilla grandis

 4066 – Asplenium adulterinum

 Specii de peşti

 1138 - Barbus meridionalis (Moioagă)

 1163 - Cottus gobio (Zglăvoc)

 9903 - Eudontomyzon danfordi (Chişcar)

1122 - Gobio uranoscopus (Petroc)

1146 - Sabanejewia aurata (Dunariţă)

 Specii amfibieni

1193 - Bombina variegata (Buhai de baltă cu burta galbenă)

1166 - Triturus cristatus (Triton cu creastă)

 Specii de mamifere

1352\* - Canis lupus (Lup)

1355 - Lutra lutra (Vidră, Lutră)

1361 - Lynx lynx (Râs)

1310 - Miniopterus schreibersi (Liliac cu aripi lungi)

1307 - Myotis blythii (Liliac comun mic)

1316 – Myotis capaccinii (Liliac cu picioare lungi)

1306 - Rhinolophus blasii (Liliacul cu potcoavă a lui Blasius)

1305 - Rhinolophus euryale (Liliacul mediteranean cu potcoavă)

1304 - Rhinolophus ferrumequinum (Liliacul mare cu potcoavă)

1303 - Rhinolophus hipposideros (Liliacul mic cu potcoavă)

1354\* - Ursus arctos (Urs brun)

 Specii de nevertebrate

1078\* - Callimorpha quadripunctaria

1088 - Cerambyx cerdo (Croitor mare)

 4030 - Colias myrmidone

4036 - Leptidea morsei

1083 - Lucanus cervus (Rădaşcă, Răgacea)

1060 - Lycaena dispar

1037 - Ophiogomphus cecilia

1084\* - Osmoderma eremita (Cărăbuş)

1087\* - Rosalia alpina (Croitor de fag)

În judeţul Gorj au fost identificate un număr de 8 de specii de floră de interes comunitar, 5 specii de peşti, 2 specii de amfibieni, 11 specii de mamifere şi 9 specii de nevertebrate.

Tabel 4.1.4. - starea speciilor protejate

|  |  |  |
| --- | --- | --- |
| **Grupe specii** | **Nr. Total specii in judeţul Gorj** | **Starea de conservare** |
| **Nr. Specii Vulnerabile** | **Nr. Specii Rare** | **Nr.Sp. Periclitate** | **Nr.Sp. Endemice** |
| Peşti | 5 | 1 |  |  |  |
| Amfibieni | 2 |  |  | 1 |  |
| Păsări | 34 | 10 | 4 |  |  |
| Mamifere | 11 | 6 |  | 2 |  |
| Nevertebrate | 9 | 4 |  | 1 |  |

 **V.1.4.1. Fragmentarea ecosistemelor**

 Fragmentarea ecosistemelor implică alterarea acestora prin separarea spaţială a unităţilor de habitat faţă de forma iniţială, caracterizată de continuitate. Fragmentarea antropică a habitatelor are loc mai ales prin conversia terenurilor, urbanizare, poluare, despăduriri şi introducerea de specii alohtone.

Astfel, în cea mai mare parte a județului, s-au identificat următoarele presiuni antropice, cu intensități diferite de acțiune asupra ecosistemelor:

* tendinţa de dezvoltare a unor activităţi economice cu impact negativ asupra mediului care conduc la modificarea peisajelor (cariere de piatră);
* tendinţa de urbanizare, în detrimentul habitatelor şi peisajelor naturale;
* dezvoltarea turismului haotic, neorganizat şi în special a celui de week-end, care nu ţine cont de valorile naturale şi nu realizează valorificarea optimă a întregului potenţial turistic al județului, este de asemena o ameninţare în continuă creştere.

 Cu toate acestea, la nivelul județului nu există informații centralizate privind fragmentarea arealelor naturale şi semi-naturale.

**V.1.4.2. Reducerea habitatelor naturale și semi-naturale**

Ca urmare a evaluării stării de conservare a habitatelor Natura 2000 din judeţul Gorj pentru cîteva dintre ele se observă modificări substanţiale.

 Habitatul 1530\* - Pajiști și mlaștini sărăturate panonice Habitat în stare de conservare favorabilă, cu suprafață relativ stabilă, deși pe alocuri porțiuni de dimensiuni reduse pot fi cultivate agricol sau invadate de *Amorpha fruticosa*, în special în zonele marginale. În anumite porțiuni, habitatul este degradat prin pășunat sau specii invazive, dar în ansamblu este stabil ca structură și funcții. Efectul cumulat al impacturilor antropice este redus, viabilitatea pe termen lung a habitatului este asigurată în condițiile unui minim control al impacturilor antropice și al speciilor invazive. Se impune menținerea categoriei de folosință a terenurilor, respectiv a suprafeței actuale a habitatului.

 Habitatul 6120\* - Pajişti xerice şi calcifile pe nisipuri

 Habitat în stare de conservare nefavorabilă-inadecvată, larg răspândit. Este afectat de pășunatul intensiv și evoluția biocenotică naturală, favorizată de perioadele secetoase. La nivelul acestui habitat se observă o modificare a structurii fitocenozelor xerice prin schimbarea raportului dintre specii si anume creșterea dominanței speciei *Dasypyrum villosum* în defavoarea speciilor furajere. În unele zone, dominanța acesteia se apropie de 90 %.

 Habitatul 6230\* Pajişti bogate în specii de Nardus, pe substraturile silicioase ale zonelor montane

 O modificare se constată în cazul habitatul de interes comunitar 6230\* corespondent al habitatului românesc *R3608* Pajişti sud-est carpatice de *Scorzonera rosea* şi *Festuca nigrescens*, unde datorită contactului cu comunitățile vegetale arbustive aparținând habitatului 4060, în structura acestor pajiști pătrund o serie de specii arbustive : *Vaccinium myrtillus, Vaccinium vitis-idaea* etc., care deși realizează o acoperire redusă, în timp, datorită proceselor dinamice naturale și a competitivității ridicate a acestor apecii, abundența - dominanţa lor ar putea crește, ducând la înlocuirea habitatelor de pajiști cu habitate de tufărișuri.

 În vederea refacerii şi / sau menţinerii într-o stare favorabilă pentru conservare a pajiştilor de *Nardus stricta* este necesară identificarea surselor de finanțare și a protocoalelor necesare a se întocmi și respecta pentru aplicarea măsurilor de management propuse în studiul realizat pentru habitate, respectiv : reconstrucția habitatului prin pășunat, cosirea tradiţională (manuală), cosirea mecanică şi îndepărtarea materialului vegetal, controlul utilizării fertilizanţilor, controlul aplicării amendamentelor cu calciu, controlul speciilor invazive, inclusiv al celor lemnoase.

 Habitatul 6240\* - Pajiști stepice subpanonice

 Habitat în stare de conservare nefavorabilă-inadecvată, datorită în primul rând presiunilor manifestate prin pășunat intensiv care pe suprafețe destul de mari determină modificarea covorului vegetal și afectează structura habitatului.

 Habitatul 6260\* - Stepe panonice pe nisipuri

 Habitat în stare de conservare nefavorabilă-inadecvată, bine reprezentat. Este afectat de pășunatul intensiv și de evoluția biocenotică naturală, favorizată de perioadele secetoase. Este favorizată astfel specia *Dasypyrum villosum* care ajunge să fie abundentă în unele zone. Deși este un habitat cu grad mare de recuperare naturală este suprasolicitat de animale în multe locuri, iar perioadele prea aride îi accentuează gradul de deteriorare. Este un habitatat supus unui permanent pericol de a fi transformat în zonă agricolă.

Habitatul 6430 - Comunităţi de lizieră cu ierburi înalte higrofile de la nivelul câmpiilor, până la cel montan și alpin

 Habitatul are o stare de conservare favorabilă în ciuda suprafeței relativ reduse pe care o ocupă. Este un habitat stabil în ceea ce privește structura și funcțiile ecologice. Presiunile sunt reduse ca intensitate, cea mai importantă fiind reprezentată de invaziile de specii alohtone care afectează habitatul în unele porțiuni.

  **V.1.5. Exploatarea excesivă a resurselor naturale**

 Supraexploatarea (sau exploatarea excesivă) resurselor naturale apare datorită recoltării nesustenabile a resurselor valoroase, cum ar fi apa, resursele minerale, lemnul, etc. Supraexploatarea resurselor naturale este legată de biodiversitate, putând duce la dispariția multor specii de animale.

Apa reprezintă una dintre cele mai importante resurse naturale, iar un exemplu elocvent în acest sens îl constituie amenajarea hidroenergetică a rîului Jiu.

Impactul negativ al investiție este dat de reducerea drastică a debitului și anume : din debitul mediu multianual 18,8 mc/sec. înregistrat la intrarea în defileu și respectiv 22,8 mc/s la ieșire, la finalizare lucrărilor de amenjare se va păstra un debit de servitute de 2,7 mc/s. Distanța pe care râul Jiu este afectat de captarea apei este de 30 km şi avînd în vedere această distanță pe care se desfășoară proiectul de amenajare hidroenergetică a raului Jiu, se poate deduce faptul că cea mai mare parte a habitatelor ocupate de speciile reofile (pești și nevertebrate bentice) cât și de habitatele ripariene, care se află în sectorul defileului, vor fi afectate în mod sigur de această investiție.

Se intenționează totodată captarea afluenților de pe malul drept, respectiv pârul Dumitra şi Bratcu, fără a se asigura debit de servitute producându-se astfel ruperea legăturii directe cu râul Jiu. Prin această întrerupere va fi afectată populația de salmonide existentă în acești afluenți. Fluctuațiile de nivel ale apei, cauzate de lacul de acumulare, vor influența negativ fauna acvatică și habitatele din zonă. Alături de fluctuațiile de nivel ale apei se produc și fluctuații termice, modificându-se astfel microclimatul zonei, cu efecte insuficient cunoscute în prezent. În județul Gorj se observă o creștere a numărului de exploatări de resurse minerale (piatră, nisip), a celor de masă lemnoasă și a solicitărilor pentru valorificarea de ciuperci, plante medicinale și fructe de pădure.

**V.1.5.1. Exploatarea forestieră**

În judeţul Gorj, Direcţia Silvică Gorj administrează un fond forestier în suprafaţa totala de 107,871 ha, în scădere față de anul precedent ca urmare a aplicării legilor retrocedării.

S-a pus în circuitul economic un volum de 176.891 mc, în conformitate cu amenajamentele silvice avizate.

**V.2. Protecția naturii și biodiversitatea: prognoze și acțiuni întreprinse**

**V.2.1. Rețeaua de arii protejate**

 La nivelul judeţului Gorj există un număr de 61 de arii naturale protejate din care:

* 10 arii naturale protejate de interes judeţean declarate prin Decizia nr. 82/1994 a Consiliului Judeţean Gorj;
* 40 de arii naturale protejate de interes naţional, declarate în baza Legii nr. 5/2000 şi a H.G nr. 1143/2007, dintre care două parcuri naţionale;
* 11 arii naturale protejate de importanţă comunitară.

 Suprafaţa totală a siturilor Natura 2000 din judeţul Gorj este de 218.552,2 ha la o suprafață a judeţului de 560.174 ha. Acestea ocupă 39,015% din suprafaţa totală a judeţului Gorj.

Grafic V.2.1 – Procentul ocupat de Siturile Natura 2000 în județul Gorj

O componentă esenţială în managementul ariilor protejate o reprezintă identificarea și evaluarea realistă a presiunilor și ameninţărilor ce se manifestă în interiorul acestora cu scopul de a elimina efectele negative ale activităţilor cu potenţial impact. În acest context, termenul de activităţi face referire la acele preocupări umane care fie au un efect pozitiv asupra ariei protejate fie nu au nici un efect asupra acesteia. Diferenţa dintre termenii presiuni şi ameninţări o reprezintă momentul de desfăşurare al acestora în timp, astfel încât definiţiile acestor două categorii ar putea fi următoarele:

* presiuni – acele activităţi care au impact negativ în momentul de faţă, sau activităţi care s-au derulat în trecut, dar ale căror efecte asupra speciilor sau habitatelor de interes comunitar încă persistă.
* ameninţări – acele activităţi cu potenţial impact negativ asupra stării de conservare a speciilor sau habitatelor de interes comunitar, care sunt preconizate să se deruleze în viitor.

Tabelul V.2.2 Amenințări viitoare asupra habitatelor

| **Tip de habitat** | **Amenintări viitoare** | **Intensitatea amenințărilor** |
| --- | --- | --- |
| 1530\* - Pajiști și mlaștini sărăturate panonice | A04.01.05 Pășunat intensiv în amestec de animaleI01 Specii invazive non-native (alogene) | SS |
| 2130\* - Dune fixate de coastă cu vegetație erbacee - dune gri | A02.03 Înlocuirea pășunii în terenuri arabileA04.01 Pășunat intensivI01 Specii invazive non native: *Robinia pseudacacia*, *Ailanthus glandulosus* sau *Amorpha fruticosa*K02 Evoluție biocenotică, succesiune naturalăM01.02 Secetă și precipitații reduse | SSSSS |
| 2190 - Depresiuni umede interdunale | A04.01 Pășunat intensivK02.01 Evoluție biocenotică, succesiune naturalăM01.02 Secetă și precipitații reduse | SRR |
| 3130 - Ape stătătoare oligotrofe până la mezotrofe, cu vegetaţie de *Littorelletea uniflorae* şi/sau *Isoëto-Nanojuncetea* | A04.01 Pășunat intensivM01 Schimbarea condițiilor abiotice | MM |
| 3140 - Ape puternic oligo-mezotrofe cu vegetaţie bentonică de specii de *Chara* | K02.01 Schimbarea compoziţiei de specii (succesiune) | S |
| 3150 - Lacuri eutrofe naturale cu vegetaţie de *Magnopotamion* sau *Hydrocharition* | J02.10 Managementul vegetației acvatice și de mal în scopul drenăriiK02.01 Schimbarea compoziţiei de specii (succesiune)M01.02 Secete și precipitaţii reduse | SSS |
| 3260 -Cursuri de apă din zona de câmpie până în etajul montan, cu vegetație de *Ranunculion fluitantis* şi *Callitricho-Batrachion* | A08 Agricultură – FertilizareM01.02 Secete și precipitații reduse | SS |
| 3270 - Râuri cu maluri nămoloase, cu vegetaţie de *Chenopodion rubri* p.p*.* şi *Bidention* p.p. | I01 Invadarea de către specii alohtoneK02.01 Schimbarea compoziţiei de specii (succesiune)M01.02 Secete și precipitaţii reduse | MSS |
| 6120\* - Pajişti xerice şi calcifile pe nisipuri | A02.03 Înlocuirea pășunii în terenuri arabileA04.01 Pășunat intensivK02.01 Evoluție biocenotică, succesiune naturalăM01.02 Secetă și precipitații reduse | SSRR |
| 6240\* - Pajiști stepice subpanonice | A04.01 Pășunatul intensiv I02 Specii invazive autohtone | MS |
| 6260\* - Stepe panonice pe nisipuri | A04.01 Pășunat intensivA02.03 Înlocuirea pășunii cu terenuri arabileI01 Specii invazive non-native: *Robinia pseudacacia, Ailanthus glandulosus* sau *Amorpha fruticosa*K02 Evoluție biocenotică, succesiune naturală | SSSM |
| 6430 - Comunităţi de lizieră cu ierburi înalte higrofile de la nivelul câmpiilor, până la cel montan și alpin | I.01 Specii invazive non-native (alogene)K02.01 Schimbarea compoziţiei de specii (succesiune) | MS |
| 6440 - Pajiști aluviale ale văilor râurilor cu *Cnidion dubii* | A03.03 Abandonarea/lipsa cosiriiA04.01 Pășunatul intensivI0 Specii invazive non-native (alogene) I02 Specii native indigene (problematice)K02.01 Schimbarea compoziţiei de specii (succesiune) | SMMSS |
| 6510 - Fâneţe de joasă altitudine (cu *Alopecurus pratensis, Sanguisorba officinalis*) | A03.03 Abandonarea/lipsa cosiriiA04.01 Pășunatul intensivI0 Specii invazive non-native (alogene) I02 Specii native indigene (problematice)K02.01 Schimbarea compoziţiei de specii (succesiune) | SMSSM |
| 9130 - Păduri de fag de tip *Asperulo-Fagetum* | B02.02 Tăieri/tratamente silviceB02.03 Îndepărtarea lăstărișului/subarboretului, îndepărtarea arbuștilor și puieților din semințiș | SM |
| 9170 - Păduri de stejar cu carpen de tip *Galio-Carpinetum* | B02.02 Tăieri/tratamente silviceB02.04 Îndepărtarea arborilor uscați sau în curs de uscareB02.03 Îndepărtarea lăstărișului/subarboretului, îndepărtarea arbuștilor și puieților din semințișB06 Pășunatul în pădure | MMMS |
| 91E0\* - Păduri aluviale de *Alnus glutinosa* şi *Fraxinus excelsior* (*Alno-Padion, Alnion incanae, Salicion albae)* | B02.04 Îndepărtarea arborilor uscați sau în curs de uscareB06 Pășunatul în pădureH05.01 Gunoiul și deșeurile solideI01 Specii invazive non-native (alogene) | SSSM/R |
| 91F0 - Păduri mixte de luncă de *Quercus robur, Ulmus laevis* și *Ulmus minor, Fraxinus excelsior* sau *Fraxinus angustifolia* din lungul marilor râuri (*Ulmenion minoris*) | B02.01.02 Replantarea pădurii cu specii ne-nativeB02.04 Îndepărtarea arborilor uscați sau în curs de uscareB06 Pășunatul în pădureI01 Specii invazive non-native (alogene) | SMSM |
| 91I0\* - Păduri stepice euro-siberiene de *Quercus* spp. | B02.02 Tăieri / tratamente silviceB02.04 Îndepărtarea arborilor uscați sau în curs de uscareB06 Pășunatul în pădure | SMS |
| 91M0 - Păduri balcano-panonice de cer şi gorun | B02.02 Tăieri / tratamente silviceB02.04 Îndepărtarea arborilor uscați sau în curs de uscareB02.03 Îndepărtarea lăstărișului/subarboretului, îndepărtarea arbuștilor și puieților din semințișB06 Pășunatul în pădure | SMSS |
| 91Y0 - Păduri dacice de stejar și carpen | B02.02 Tăieri / tratamente silviceB02.04 Îndepărtarea arborilor uscați sau în curs de uscareB06 Pășunatul în pădure | MMS |
| 92A0 - Păduri galerii (zăvoaie) cu *Salix alba* și *Populus alba* | B02.04 Îndepărtarea arborilor uscați sau în curs de uscareB06 Pășunatul în pădureC01.01.01 Exploatarea nisipului și pietrișuluiH05.01 Gunoiul și deșeurile solideI01 Specii invazive non-native (alogene) | MSSSM/R |

R = ridicată, M = medie, S = scăzută

În anul 2018 au fost autorizate un număr de 35 persoane juridice și două persoane fizice în vederea comercializării resurselor biologice, fiind recoltate cantităţi resurse naturale (ciuperci, fructe de pădure și plante medicinale) sub potențialul natural de regenerare.

Tabel IV.2.3- Cantităţile de resurse biologice comercializate în anul 2018

|  |  |  |  |  |
| --- | --- | --- | --- | --- |
| **Nr.****crt.** | **Resursa biologică** | **Cantitatea prognozată/estimată la nivelul județului(kg)** | **Cantitatea autorizată la nivelul judetului(kg)** | **Cantitatea recoltată in anul 2018(kg)** |
| 1. |  **Ciuperci** - hribi (Boletus sp.)- gălbiori (Cantharellus cibarius)- ghebe (Armillaria mellea)**-** crăiţe ( Amanita caesarea) **-** zbârciogi ( Morchella esculenta)  - trufe **-**bureți de spin - altele (Morchelaceae,etc.) | **790.000** **450.000****110.000****17.000****45.000****5.500****45.000****290.000**  | **680.000****400.000****90.000****15.000****40.000****5.000****41.000****185.000** | **468.136****116.298****13.264** **5.345** **2.078** **520****1.036****141.397** |
| 2. | **Fructe de pădure** - afine (Vaccinium myrtillus)- zmeură (Rubus idaeus)- măceşe (Rosa canina)- mure (Rubus fruticosus)- catină- merișoare - altele | **480.000****140.000****340.000****180.000** **40.000****260.000****350.000** | **400.000****105.000****200.000****125.000****38.000****235.000****290.000** | **322.458****98.456****228.040****146.996** **20.000** **52.365****312.080** |

Pentru activitatea de vânătoare pentru speciile de interes cinegetic s-au emis un număr de 16 autorizaţii.

Deasemenea reprezentanţi ai APM Gorj au participat la comisia de evaluare a pagubelor produse de animalele sălbatice şi au întocmit un număr de 82 procese verbale de constatare.

**Starea de conservare şi tendințele componentelor biodiversităţii**

**Tendințe privind starea de conservare a ecosistemelor şi habitatelor**

 În privința tendinţelor privind starea de conservare a ecosistemelor şi habitatelor din județul Gorj, există o situație reală în evaluarea stării de conservare a habitatelor şi speciilor de inters comunitar.În acest moment din cele nouă arii naturale protejate de interes comunitar care au o suprafaţă semnificativă pe judeţul Gorj, un număr de opt au planul de management aprobat prin ordin de ministru.Planul de management care nu este aprobat este al Parcului Național Defileul Jiului.

Rapoarte de monitorizarea a factorului biodiversitate au fost depuse pentru:

* Acordul de mediu nr.5 din 24.04.2013 emis de Agenția Națională pentru Protectia Mediului pentru proiectul ,,Reabilitare DN66 Bumbești Jiu-Petroșani, km 93+500-km 126+000” un număr de 12 rapoarte.
* Autorizația de mediu nr.96 din 05.06.2013 emisă de APM Gorj pentru S.C. Cariera Meri S.R.L.un număr de 4 rapoarte.

 Stadiul de conservare al speciilor și habitatelor evaluate poate fi îmbunătățit prin măsuri specifice de conservare care se regăsesc în planurile de management ale ariilor naturale protejate şi vor trebui să fie aplicate de către administrator/custozi acestora.

Avînd în vedere faptul acesta majoritatea vor încerca accesarea de fonduri europene prin

programele: LIFE Natura & Biodiversitate, POIM şi alte fonduri structurale.

 Un exemplu de bune practici îl constituie proiectul ce se află în implementare de către APM Gorj, respectiv “ Restaurarea coridoarelor de migraţie şi a habitatelor pentru speciile de peşti reofili din Râul Gilort ”- Fish for Life, care asigură conectivitatea râului Gilort și are o valoarea totală este de 1.541.305 Euro şi se implementează în perioada 1 octombrie 2017 -31 martie 2021.

La acesta se adaugă proiectul implementat de Camera de Comerț si Industrie România Japonia cu titlul “ Implementarea de măsuri active de conservare pe teritoriul sitului Natura 2000 RO SCI 0129 Nordul Gorjului de Vest, care vizează reconstrucţia ecologică a habitatelor 4070\* Tufărişuri cu Pinus mugo şi Rhododendron myrtifolium, 9260 Vegetaţie forestieră cu castaneea sativa, 91E0\* Păduri aluviale cu Alnus glutinosa şi Fraxinus excelsior şi 3240 Vegetaţie lemnoasă cu Salix eleagnos de-a lungul râurilor montane ‘’prin care se refac habitate de interes comunitar.

 Turismul necontrolat practicat intens creează impact negativ de intensitate prin deteriorarea şi degradarea florei sălbatice, neliniştirea speciilor de animale, degradarea solurilor în pantă prin nerespectarea traseelor marcate, precum şi prin campări şi focuri deschise în locuri nepermise, aruncarea de deşeuri menajere oriunde şi oricum. Toate acestea au creat o mare presiune asupra cadrului natural, ducând la degradarea acestuia, fiind necesară astfel implementarea conceptului de ecoturism, nu numai în ariile naturale protejate. Administrarea defectuoasă a facilităţilor turistice deja existente în interiorul ariilor naturale protejate generează cantitati impresionante de deseuri. Toate investiţiile mari, dar şi cele mici, amplasate în zone naturale, trebuie să ţină cont, în primul rând, de impactul negativ asupra florei şi a faunei sălbatice. În acest sens se impun studii de impact bine documentate, elaborate de către specialişti în domeniu, punându-se accent pe efectele pe termen mediu şi lung.

 Extinderea intravilanului în zonele din imediata vecinătate a ariilor naturale protejate sau chiar în interiorul acestora cu scopul de realizare ulterioară a unor sate de vacanţă sau chiar staţiuni turistice generează o presiune puternică asupra ariilor naturale protejate.